Cercetător la Oxford, despre campania de vaccinare din UK: "Au fost reacții adverse care erau de așteptat. Nu ne-a surprins nimic".
UK este prima ţară occidentală care a demarat o campanie de vaccinare în masă, pentru a pune capăt pandemiei care ne-a dat tuturor vieţile peste cap anul acesta. Campania de vaccinare a început în urmă cu trei săptămâni. Ștefan Dascălu, cercetător la Oxford: "Deocamdată lucrurile merg foarte bine".
Campania de vaccinare a început de aproximativ trei săptămâni în Marea Britanie. Peste un milion de oameni din UK s-au vaccinat deja.Ștefan Dascălu, cercetător la Oxford: "Deocamdată lucrurile merg foarte bine. Deja au fost vaccinați foarte mulți oameni. La noi, vaccinul a fost aprobat printr-o altă agenție, Marea Britanie nemaifiind în Uniunea Europeană, începând cu 1 ianuarie 2021.""Au fost reacții adverse într-adevăr, care erau de așteptat. Nu a fost nimic care ne-a surprins. Au fost câteva reacții alergice nefericite, cum sunt, de altfel, la orice medicament care se pune pe piață. Aceastea au fost la persoane care erau deja foarte sensibile, aveau predispoziție la alergii.".